Legal Document

Category: 1458

Text:
12.ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 461 της 18/26 Μαίου 1977 (ΦΕΚ Α΄ 143) Περί επεκτάσεως εις την Αεροπορίαν των διατάξεων του Ν.Δ. 901/71 «περί εκτελέσεως έργων Οχυρώσεως». Έχοντες υπ’ όψει: 1.Το άρθρ. 27 του Ν.Δ. 901/71 «περί εκτελέσεως έργων Οχυρώσεως». 2.Την παρ. 1α του άρθρου μόνου του Π.Δ. 207/73 «περί εξαιρέσεως έργων Υπουργείων Εθνικής Αμύνης εκ των διατάξεων του Ν.Δ. 1266/72», «περί εκτελέσεως Δημοσίων Έργων». 3.Την από 23-2-1977 Εισήγησιν του Αρχηγού Ενόπλων Δυνάμεων. 4.Την υπ’ αριθ. 355 από 31-3-1977 γνωμοδότησιν του Συμβουλίου της Επικρατείας, προτάσει του Ημετέρου επί της Εθνικής Αμύνης Υπουργού, απεφασίσαμεν: Γενικά. Άρθρ.1.-Αι διατάξεις του Ν.Δ. 901/71 «περί εκτελέσεως έργων Οχυρώσεως», επεκτείνονται εν όλω και εις την Αεροπορίαν δια τα υπ’ αυτής εκτελούμενα έργα οχυρώσεως και Αμυντικής Οργανώσεως. Προσαρμοζόμεναι διατάξεις. Άρθρ.2.-1.Όπου εν τω Ν.Δ. 901/71 αναγράφονται αι λέξεις «Στρατός» και «Αρχηγείον Στρατού» νοούνται η Αεροπορία και το Αρχηγείον Αεροπορίας αντιστοίχως, δια την Αεροπορίαν. 2.Όπου αναγράφεται ο όρος «Τεχνικόν Συμβούλιον Σχηματισμού» ή «παρά τη Διοικήσει Σχηματισμού Τεχνικόν Συμβούλιον» νοείται δια την Αεροπορίαν το Τεχνικόν Συμβούλιον Έργων Αεροπορίας. 3.Όπου αναγράφεται ο όρος «Ειδικόν Τεχνικόν Συμβούλιον του Σχηματισμού» νοείται δια την Αεροπορίαν το Ειδικόν Τεχνικόν Συμβούλιον Έργων Αεροπορίας. 4.Όπου αναγράφεται ο όρος «Διευθυντού της Διευθύνσεως Έργων Μηχανικού» νοείται δια την Αεροπορίαν ο Διευθυντής Στρατιωτικών Έργων Αεροπορίας. 5.Όπου αναγράφεται «Ταμείον Εθνικής Αμύνης» νοείται το Ταμείον Αεροπορικής Αμύνης, δια το Αρχηγείον Αεροπορίας. 6.Η διαχειριστική τακτοποίησις υλικών και η οικονομική τακτοποίησις περί ων τα άρθρ. 18 και 19 του Ν.Δ. 901/71 ρυθμίζεται δια την Αεροπορίαν συμφώνως προς τας αντιστοίχους εν αυτή ισχυούσας διατάξεις. Εις τον επί της Εθνικής Αμύνης Υπουργόν, ανατίθεμεν την δημοσίευσιν και εκτέλεσιν του παρόντος Π.Δ/τος. Εκτέλεση έργων οχύρωσης 36.Η.α.12 (Μετά την σελ. 648(α) Σελ.648,01 Τεύχος 656-Σελ.33